
Szentendre Város Önkormányzat Képviselő-testületének

444/2010. (XII.09.) Kt. sz. határozata:

Szentendre Város Önkormányzata Képviselő-testülete

1. elfogadja a Közbeszerzési Munkacsoport javaslatát, és a KMOP-4.3.2-2008-0004 azonosítójú, „Emelt szintű járóbeteg-szakellátó központ kialakítása Szentendrén” című projekt kivitelezésére kiírt közbeszerzési eljárást eredményesnek minősíti;

2. a fenti projekt önerejének növelésére 128.000.000 Ft+Áfa forrást biztosít az Önkormányzat 2011. évi költségvetése terhére, a kivitelezési szerződést az I. helyezett ÉPKAR ZRt-vel, II. helyezettként – arra az esetre ha az I. helyezettként megjelölt nyertes visszalép vagy nem köt szerződést – a Magyar Építő Zrt-vel kívánja megkötni,

3. utasítja a Pro Szentendre Kft. ügyvezetőjét, hogy a közbeszerzési eredmény kihirdetéséről intézkedjen; 

4. felkéri a Polgármestert a nyertes ajánlattevővel történő szerződés megkötésére.

5. úgy dönt, hogy a pályázat eszköz soron szereplő 299.636.880,- Ft összeget a kivitelezés sorokra (Felújítás, bővítés, átalakítás, korszerűsítés; Építés) sorokra átcsoportosítja, felkéri a Polgármestert, hogy a Támogatási szerződés módosítást kezdeményezze a Támogató Hatóságnál az eszköz soron szereplő összeg átcsoportosítása vonatkozásában, és a Támogatási szerződés módosítást, ill. az egyéb jognyilatkozatokat írja alá,

6. felkéri a Pro Szentendre Kft.-t, hogy a közbeszerzésre vonatkozó közbeszerzési eljárás lefolytatásában a Képviselő-testület által kiválasztott közbeszerzést lebonyolító céggel közreműködjön;

7. az eszközbeszerzés pénzügyi fedezetét a tárgy évi költségvetésben biztosítja. 
Felelős:  Polgármester, Jegyző
Határidő: azonnal

K. m. f.


dr. Dietz Ferenc  s. k.
dr. Molnár Ildikó s. k.


polgármester
címzetes főjegyző
Kapja:

1. Önkormányzati és Szervezési Iroda – irattár

2. A Képviselő-testület tagjai – Weboldalon

3. Pályázati referens – intézkedésre

4. ProSzentendre Kft. - intézkedésre

Közzétéve az F/Közös/Határozatok mappában és a Weboldalon.
A kiadmány hiteléül:
Szentendre, 2010. december 10.
Skultéti Mária
jegyzőkönyvvezető

